Všetky naše kávy predávame primárne ako zrnkové. Kávové zmesi (blendy) však predávame aj ako mleté, a to v 220 g baleniach, ktoré si môžete zvoliť v detaile produktu priamo v rolete. \r \r \r \r Ak si chcete kúpiť kávu, ktorá je v ponuke iba ako zrnková, stačí ak do poznámky k objednávke uvediete, že si ju želáte pomlieť na konkrétnu metódu prípravy (napr. „Prosím kávu pomlieť na espresso / koťogo / french press“ a pod.). Hrúbka mletia sa totiž odvíja od spôsobu prípravy: na French press je napríklad potrebné hrubé mletie, stredné až jemné mletie je vhodné pre väčšinu kávovarov, príp. filtrované metódy a na prípravu espressa cez pákový kávovar je zase nevyhnutné jemné mletie. Menšie balenia, ako sú napríklad 70 g vzorky v degustačných balíčkoch, však predávame iba ako zrnkové. \r \r \r \r Kávu vám vieme pomlieť aj v našich predajniach v Modre alebo Žiline, stačí, keď na to upozorníte obsluhu. Platí pritom rovnaké pravidlo, ako pri nákupe cez e-shop – treba uviesť na akú hrúbku, príp. metódu prípravy si želáte kávu pomlieť.